สวัสดีค่ะ หนูอายุ 25 ปีนะค่ะ ตั้งแต่จำความได้หนูต้องดิ้นรนด้วยตัวเองมาตลอด (พ่อแม่หนูแยกทางกันตั้งแต่หนู 4 ขวบ) หนูอยุ่กับพ่อ แต่พ่อเป็นคนขี้เมา เมาทุกวัน หนูเลยชอบเก็บตัวอยุ่แต่ในห้องเงียบ ปรึกษาตัวเอง คุยกับตัวเอง เวลามีปันหาหนูก้ชอบคิดและแก้ด้วยตัวเองมาตลอด จนบางครั้งหนูเครียดมาก แก้ปันหาไม่ได้ หรือผิดหวังกับชีวิต หนูก้ชอบกรีดแขนตัวเอง (ไม่รุ้ว่าเพราะอะไร) บ่อยครั้งที่หนูคิดว่าเหนื่อยกับชีวิต ไม่อยากอยุ่แร้ว หนูก้จะต้องทำร้ายตัวเองทุกครั้ง ยิ่งตอนนี้หนูมีลูก 2 คน เปนแม่เลี้ยงเดี่ยวก้ยิ่งเหนื่อย ยิ่งท้อ จนเคยคิดว่าอยากจะหลับแร้วไม่ตื่นได้ไหมปล. หนูไม่อยากเปนแบบนี้เรยค่ะ หนูอยากหัวเราะแบบมีความสุขจิงๆ ไม่ใช่ฝืนยิ้มแร้วบอกคนอื่นว่าหนูโอเค
สวัสดีค่ะ จากสิ่งที่กล่าวมา น่าจะมีปัญหาหลายๆอย่างในชีวิต ซึ่งขอชื่นชมที่ได้พยายามต่อสู้มาตลอดแต่อย่างไรก็ตาม หากเป็นปัญหาที่ยังแก้ไขไม่ได้ ทำให้เกิดความเครียดสะสม อาจทำให้เกิดภาวะซึมเศร้า หรือโรคซึมเศร้า ตามมาได้ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไปการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จะจัดว่าเป็นโรค ควรไปพบจิตแพทย์เพื่อรับการประเมินภาวะทางจิต หากแพทย์พบว่ามีโรคซึมเศร้าจริงอาจจ่ายยาต้านเศร้าร่วมกับทำจิตบำบัดดังนั้นแนะนำสังเกตอาการตนเอง ถ้าเข้าข่ายเป็นโรคซึมเศร้า ควรรีบไปพบแพทย์การดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไป